Francúzsky rotačný motor Le Rhône 9C poháňal Nieuport 24C1
Animácia rotačného motora s pevným kľukovým hriadeľom.
**Rotačný motor** je druh hviezdicového motora, ktorého kľukový hriadeľ je pevne uchytený do draku lietadla a skriňa s valcami, spojená s vrtuľou, rotuje.

Termínom rotačný motor je niekedy označovaný aj Wankelov motor, používaný v niektorých automobiloch, motocykloch aj lietadlách. Označuje sa tak preto, že u neho k stláčaniu zmesi slúži rotačný piest a prvé modely mali aj rotujúcu komoru.

Použitie v letectve
-------------------

### Výhody

Najväčšou výhodou takéhoto usporiadania je, že sa celý motor správa ako zotrvačník, a tým zabezpečuje hladší chod a znižuje vibrácie. Tie predstavujú vážny problém u všetkých leteckých motorov, pretože pre ich zníženie sa k motorom museli najmä v minulosti pridávať ťažké zotrvačníky. Pretože rotačné motory takéto zotrvačníky nepotrebujú, sú ľahšie ako rovnako výkonné motory s nerotujúcimi valcami (t.j. hlavne radové motory).

Ďalšou výhodou je dobré chladenie vzduchom aj pri nízkych rýchlostiach a na zemi.

### Nevýhody

Najväčšia nevýhoda rotačných motorov sa prejavuje pri požiadavkách na zvyšovanie výkonu. S rastúcim výkonom rastie aj hmotnosť motora, a tým pádom aj gyroskopický moment. Ku koncu 1. svetovej vojny sa síce objavilo riešenie, ktoré gyroskopický moment znížilo - vrtuľa sa otáčala na opačnú stranu ako motor - ale tento systém bol nespoľahlivý a poruchový. Po vojne boli rotačné motory vytlačené motormi hviezdicovými s pevnými valcami.

Ďalšou nevýhodou rotačných motorov je ich vysoká spotreba paliva v porovnaní s konkurenčnými koncepciami. To tiež výrazne prispelo k ich ústupu modernejším, ekonomickejším konštrukciám po prvej svetovej vojne.

Taktiež požiadavky na zvyšovanie otáčok rotačných motorov sa nedarilo plniť, pretože aj pri miernom zvýšení otáčok prudko vzrastal odpor vzduchu, ktorý brzdil rotujúce valce. Napr. zvýšenie z 1200 ot./min. (typická hodnota na začiatku vojny) na 1400 ot./min. viedlo k zvýšeniu odporu vzduchu o 36% - odpor sa zvyšoval so štvorcom rýchlosti.

Galéria
-------

* Gnome DeltaGnome Delta
* Gnome et Rhône 9N - 150 chGnome et Rhône 9N - 150 ch
* Motor Oberursel UR.II poháňal stíhačku Fokker Dr.IMotor Oberursel UR.II poháňal stíhačku Fokker Dr.I
* Dvojhviezdicový Oberursel U.IIIDvojhviezdicový Oberursel U.III
* Bentley BR2Bentley BR2
* Päťvalcový rotační motor Adams-FarwellPäťvalcový rotační motor Adams-Farwell

Použitie v automobilizme
------------------------

Megola motor v prednom kolese
Rotačné motory sa okrajovo používali aj pre pohon motocyklov a automobilov. Napr. u nemeckých závodných motocyklov Megola, vyrábaných medzi rokmi 1921 a 1925, sa montovali do predného kolesa.

Iné projekty
------------

Commons
* Spolupracuj na Commons Commons ponúka multimediálne súbory na tému **Rotačný motor**

Externé odkazy
--------------

* (po anglicky) Animácia rotačného motora Gnome
* (po anglicky) Miniatúrny rotačný motor Raye Williamsa
* (po anglicky) Rotačný motor poháňaný stlačeným vzduchom
* (po anglicky) Replika rotačného motora Oberursel v akcii

Zdroj
-----

* *Tento článok je čiastočný alebo úplný preklad článku Rotační motor na českej Wikipédii.*

  


| Bežné vyhotovenia piestových spaľovacích motorov |
| --- |
| **Typ** | **Jednohriadeľové motory** | **Viachriadeľové motory** (počet hriadeľov) |
| **Jednoradové motory** | Radové motory: R2 • R3 • R4 • R5 • R6 • R8 • R10 |
| Motory s protibežnými piestami (1-2) |
| **Dvojradové motory** | Vidlicové motory: V2 • V3 • V4 • V5 • V6 • V8 • V10 • V12 • V16 • V18 • V20 • V24 | Motory s valcami do U (2) |
| Motory s valcami do A |
| VR motory | Motory s protibežnými piestami (3) |
| Motory s protiľahlými valcami: B4 • B6 • B8 • B10 • B12 • B16 |
| **Trojradové motory** | Vejárové motory: W6 • W9 • W12 • W15 • W18 | Motory s valcami do Y (3) |
| Trojuholníkové motory (3) |
| **Štvorradové motory** | Motory s valcami do X | Motory s valcami do H (2) |
| W motory: W8 (WR8) • W12 (WR12) • W16 (WR16) | Štvoruholníkové motory (4) |
| **Ploché motory** | B2 • V2 • A2 • W3 • X4 | U2 • H4 (2) |
|  |
| Y3 • Trojvalcový trojuholníkový motor (3) |
| Hviezdicové motory (jednoduché) |
| Štvorvalcový štvoruholníkový motor (4) |
|  |
| **Ostatné motory** | Dvojhviezdicové, trojhviezdicové a štvorhviezdicové motory |
| Jednovalcové motory |
| Wankelove motory |